Az Instagram újabb kreatív eszközt vezet be
8 hónappal ezelőtt by zsurzsananita in Egyéb, Social Media Címke:instagram, Instagram Live, Instagram Stories, Közösségi média, live stream, marketing, online marketing, reklám, SnapChat, social media, újdonság
A képmegosztó platform egy Snapchatre emlékeztető virtuális maszkkal egészíti ki az Instagram Live alkalmazást.
Az Instagram tavaly novemberben vezette be az élő közvetítést, amivel csatlakoztak az aktuális közösségi trendekhez. A live tartalom azonban csak addig volt elérhető, ameddig a stream ideje tartott, utána a videó végleg eltűnt. Márciusban viszont változtattak ezen, és azóta elmenthetjük a live contentet is.
A közösségi oldal szerint a virtuális arcmaszk játékos használatával csökkenhet a nyomás, amit egy live stream okozhat ilyen helyzetben. Ezzel az eszközzel ugyanis kreatívabban használhatják a felület által nyújtott lehetőségeket – és nem utolsó sorban eldughatja arcát. A számítások szerint ez a kiegészítő arra ösztönöz, hogy gyakrabban és tudatosabban éljünk ezzel az alkalmazással.
Az új videó maszk opció majd a képernyő jobb alsó sarkában található ikonnal lesz elérhető.
Nem meglepő, hogy az Instagram egyre több olyan eszközt adaptál, ami a Snapchatre emlékeztet. Régi jó szokása ez. Gondoljunk csak az Instagram Stories-ra, melynek népszerűsége egyre növekszik.
Az Instagram legújabb fejleményeiről itt számoltunk be korábban:
Az Instagram Stories hirdetési lehetőségeinek újdonságairól pedig itt számoltunk be: